На Афричком купу нација Сенегал је први пут учествовао 1965. године, када је освојио четврто мјесто, након пораза у полуфиналу 1:0 од Обале Слоноваче. Године 1992, Сенегал је био домаћин завршнице Афричког купа нација, гдје је поражен 1:0 од Камеруна у четвртфиналу. Најбољи резултат на Купу нација остварио је 2002. године, када је стигао до финала, у којем су поражени од Камеруна након пенала. Исти резултат је поновио и 2019. где је у финалу поражен минималним резултатом од Алжира.